Dennis Ritchie
De Dennis MacAlistair Ritchie (* 9. September 1941 i Bronxville, New York; † am 12. Oktober 2011 i Berkeley Heights, New Jersey (tot uufgfunde)) isch en amerikanische Informatiker gsi. Er het zeme mit em Ken Thompson und anderne di erscht Version vu Unix-Betriebssystem entwicklet und s erste Unix Programmer’s Manual gschribe. Zeme mit em Thompson und em Brian W. Kernighan entwicklet er d Programmiersprooch C. Kernighan und Ritchie schrieben gemeinsam das Buch The C Programming Language, weles hüüfig mitem Chürzel „K&R“ zitiert wird. Bekannt und berüehmt sind au sini Initiale „dmr“, wo de Ritchie als Benutzername fürd System Login brucht het.

Lebe 

De Dennis Ritchie isch am 9. September 1941 als Sohn vum Alistair E. Ritchie gebore worde. Er het a de Universität Harvard Physik und agwendeti Mathematik studiert. 1968 isch em für sini Dissertation Program Structure and Computational Complexity de Doktorgrad () vu de Universität Harvard verleiht worde.

Ab 1967 het de Ritchie i de Bell Telephone Laboratories (churz „Bell Labs“) im Computing Sciences Research Center gschaffet. Er het sich mit Multics, BCPL, ALTRAN und schlussendli mit de Programmiersprachene B und C sowiä de Betriebssystem Unix und Plan 9 beschäftigt. Zletscht isch er de Leiter vu de Forschigsabteilig für System-Software bi Lucent Technologies/Bell Labs gsi.

2007 isch de Ritchie in Ruehstand gange und het ab un zue mal witerhin als Berater gschaffet.

De Ritchie isch 2011 im Alter vu 70 Johre i sim Huur tot ufgfunde worde, d Todesursach isch unklar.

Uuszeichnige 
Zeme mit em Ken Thompson het er 1983 de Turing Award erhalte, 1990 d Richard-W.-Hamming-Medaille vum IEEE, 1999 d National Medal of Technology. 2005 isch de Ritchie mit em IRI Achievement Award vum Industrial Research Institute uuszeichnet worde.
2011 het er de Japan-Priis für d Entwicklig vo Unix und C übercho.

Werch

Weblinks 

 Dennis Ritchies Homepage bei Bell Labs 
 Lucent-Pressemitteilung zur National Medal of Technology vom 27. April 1999
 Lucent-Pressemitteilung zum IRI Achievement Award vom 15. November 2005
 The Limbo Programming Language by Dennis M. Ritchie
 Unix ist einfach – zum Tode von Dennis Ritchie, heise online, 13. Oktober 2011.
 Dennis Ritchie 1941–2011: Message from Jeong Kim, President of Bell Labs (Englisch), Alcatel-Lucent, 13. Oktober 2011

Einzelnachwiis 

Informatiker
US-Amerikaner
Maa